Is 'beste van slegste' dan nou die antwoord? | Netwerk24
Is 'beste van slegste' dan nou die antwoord?
Deur Deon, Riebeeckshof 23 Desember 2019 00:00
Met Henry Jeffreys se baie goeie Brandpunt "Cyril moet nou uit sy hoek kom" (18.12) gaan ek sonder voorbehoud akkoord.
Tog het dit my laat dink aan hoe DA-kiesers in die onlangse verlede gestem het.
Ons siening was skynbaar dat ons nie werklik vir die sogenaamde neoliberale party stem nie, maar eerder bloot 'n stem teen die ANC wil uitbring.
Daarby is ook vir die grootste opposisieparty gestem, wat wel (tog) van sy beloftes nagekom het.
Die party het darem ook al bewys dat hy die beste provinsie in die land regeer, in vergelyking met die ander provinsies, wat inmekaarstort onder korrupsie, onbevoegdheid, kaderontplooiïng en tenderbedrog.
Die vraag bly egter hoe moet 'n mens te werk gaan om te keer dat 'n sterk groepering met 'n Marxistiese ingesteldheid beheer van die land oorneem sou die ANC weens interne struwelinge uitmekaarspat?
'n Mens moet geen illusies hê nie. Die armstes onder die armes sien in die EFF die medium om die revolusie aan die gang te kry.
Moet 'n mens dan maar jou hoop vestig op die "beste van die slegste", dit wil sê die ANC, EFF en BLF, teenoor die regering om die kritiese massa in plek te hou?